
PATVIRTINTA
Kėdainių rajono savivaldybės 
administracijos direktoriaus
2016 m. lapkričio 29 d.  įsakymu Nr. AD-1-1194
KĖDAINIŲ RAJONO SAVIVALDYBĖS 

MUGIŲ ORGANIZATORIAUS PARINKIMO TVARKOS APRAŠAS 

I SKYRIUS

 BENDROSIOS NUOSTATOS

1. Kėdainių rajono savivaldybės mugių organizatoriaus parinkimo tvarkos aprašas (toliau – aprašas) reglamentuoja mugių, kaip savarankiškų renginių organizatoriaus (toliau – mugių organizatorius) parinkimo konkurso (toliau – konkursas) tvarką ir sąlygas.

2. Konkurso tikslas yra parinkti mugės organizatorių. Konkurso organizatorė yra Kėdainių rajono savivaldybės (toliau – Savivaldybė) administracija. 

3.  Konkursą vykdo Savivaldybės administracijos direktoriaus įsakymu sudaryta konkurso komisija.

4. Konkursas yra atviras. Konkurse gali dalyvauti Lietuvos Respublikoje registruoti juridiniai asmenys, kurie pagal įstatymus nėra bankrutavę ar bankrutuojantys, nėra likviduojami ar restruktūrizuojami, nėra su kreditoriais sudarę taikos sutarties, sustabdę ar apriboję savo veiklos, yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu.

 II SKYRIUS

KONKURSO OBJEKTAS

5. Konkurso objektas – mugių organizatoriaus parinkimas. Mugės vyks:

5.1. 2017 m. balandžio 22 d. – Jurginių kermošius, vieta – Senosios rinkos aikštė, Paeismilgio g.;

5.2. 2017 m. liepos 15 d. – Agurkų šventės mugė, vieta – Miesto parkas;

5.3. 2017 m. rugsėjo 9 d. – Miesto gimtadienio šventės mugė, vieta – Senosios rinkos aikštė, Paeismilgio g., Č. Milošo g., Didžioji g.; 

5.4.  2017 m. spalio 7 d. – Rudens gėrybių mugė, vieta – Senosios rinkos aikštė, Paeismilgio g., Č. Milošo g.
6. Mugių, nurodytų 5.1., 5.2., 5.3. ir 5.4. punktuose, kurias turės organizuoti mugių organizatorius, laikas atskirai derinamas su Kėdainių rajono savivaldybės administracija.
7. Mugės organizuojamos vadovaujantis Lietuvos Respublikos tautinio paveldo produktų įstatymu, Prekyviečių, prekiaujančių žemės ūkio ir maisto produktais, darbo taisyklėmis, patvirtintomis Lietuvos Respublikos žemės ūkio ministro 2009 m. gegužės 15 d. įsakymu                      Nr. 3D-355 „Dėl Prekyviečių, prekiaujančių žemės ūkio ir maisto produktais, darbo taisyklių patvirtinimo“, Prekybos savos gamybos žemės ūkio ir maisto produktais viešose vietose rekomendacijų aprašu, patvirtintu Lietuvos Respublikos žemės ūkio ministro 2009 m. gegužės 15 d. įsakymu Nr. 3D-357 „Dėl Prekybos savos gamybos žemės ūkio ir maisto produktais viešose vietose rekomendacijų aprašo“, Renginių organizavimo Kėdainių rajono savivaldybės viešosiose vietose tvarka, patvirtinta Kėdainių rajono savivaldybės tarybos 2009 m. rugsėjo 25 d. sprendimu Nr. TS-255 „Dėl renginių organizavimo Kėdainių rajono savivaldybės viešosiose vietose tvarkos tvirtinimo“, Vietinių rinkliavų nuostatais, patvirtintais Kėdainių rajono savivaldybės tarybos 2008 m. gegužės 30 d. sprendimu Nr. TS-147 „Dėl vietinių rinkliavų nustatymo ir nuostatų tvirtinimo” su vėlesniais pakeitimais, Kėdainių rajono savivaldybės tarybos 2016 m. kovo 25 d. sprendimu Nr. TS –109 „Dėl prekybos alkoholiniais gėrimais ir Kėdainių rajono savivaldybės tarybos 2011 m. gegužės 13 d. sprendimo Nr. TS-192 „Dėl licencijų verstis mažmenine prekyba alkoholiniais gėrimais išdavimo Kėdainių rajono savivaldybėje tvarkos aprašo tvirtinimo“ pripažinimo netekusiu galios”, Kėdainių miesto ir kitų gyvenamųjų vietovių tvarkymo ir švaros taisyklėmis, patvirtintomis Kėdainių rajono savivaldybės tarybos 2016 m. balandžio 29 d. sprendimu Nr. TS – 126 „Dėl Kėdainių miesto ir kitų gyvenamųjų vietovių tvarkymo ir švaros taisyklių tvirtinimo“ ir kitais teisės aktais, reglamentuojančiais renginių organizavimą ir prekybą. 

8. Mugėse galima prekiauti tautinio paveldo produktais, tradiciniais gaminiais, tautodailės ir dailiųjų amatų gaminiais, žemės ūkio ir maisto produktais laikinuose statiniuose, prie prekystalių, vežimėlių ir kitų prekybos įrenginių ir kt., gali būti demonstruojami tradiciniai liaudies amatai.

9. Mugėse leidžiama prekiauti fiziniams ir juridiniams asmenims, gavusiems leidimus prekiauti viešojoje vietoje renginio metu. Vietinė rinkliava už leidimo prekiauti (teikti paslaugas) viešojoje vietoje išdavimą mokama vadovaujantis Vietinių rinkliavų nuostatais, patvirtintais Kėdainių rajono savivaldybės tarybos 2008 m. gegužės 30 d. sprendimu Nr. TS-147 „Dėl vietinių rinkliavų nustatymo ir nuostatų tvirtinimo” su vėlesniais pakeitimais. Mugės organizatorius užtikrina, kad mugėje būtų prekiaujama (teikiamos paslaugos) tik gavus visus mugės prekiautojams (paslaugų teikėjams) reikalingus leidimus (toliau – leidimai). Mugės prekiautojai (paslaugų teikėjai) moka mugės organizatoriui už jo teikiamas paslaugas mokestį, nustatytą mugės organizavimo sutartyje, kurią Savivaldybės administracija sudaro su  mugės organizatoriumi.
III SKYRIUS

MUGĖS ORGANIZATORIAUS PAREIGOS

10. Mugės organizatorius privalo laikytis Renginių organizavimo tvarkos aprašo reikalavimų ir mugių organizavimo ir leidimų išdavimo tvarkos ir kitų teisės aktų, nurodytų aprašo 7 punkte. 
11. Mugės organizatorius privalo:
                   11.1. organizuoti prekybą tautinio paveldo produktais, tradiciniais gaminiais, tautodailės ir dailiųjų amatų gaminiais, žemės ūkio ir maisto produktais laikinuose statiniuose, prie prekystalių, vežimėlių ir kitų prekybos įrenginių ir kt., gali būti demonstruojami tradiciniai liaudies amatai;
11.2. užtikrinti, kad neįgaliesiems, kurie prekiaus savo pagamintais gaminiais, būtų 
sudarytos sąlygos prekiauti, prekybos vietos jiems paskirtos sumokėjus tik vietinę rinkliavą už leidimo prekiauti išdavimą (9 punkte nurodytas mokestis už mugės organizatoriaus paslaugas nerenkamas);
11.3. užtikrinti, kad būtų prekiaujama tik 11.1 papunktyje nurodyto asortimento prekėmis;
11.4. užtikrinti, kad prekybos stendai ar prekystaliai būtų tvarkingi ir atitiktų mugės tematiką, būtų įrengtos tvarkingos asortimentą ir produkciją pristatančios iškabos;
11.5. įrengti infrastruktūrą:
                   11.5.1. pastatyti biotualetus (30 mugės prekiautojų (paslaugų teikėjų) – nemažiau 1 biotualetas), šiukšlių surinkimo konteinerius (30 mugės prekiautojų (paslaugų teikėjų) – ne mažiau 1 konteineris)  schemoje nurodytose vietose; 
                   11.5.2. pastatyti laikinuosius kelio ženklus pagal Kauno apskrities vyriausiojo policijos komisariato Kėdainių rajono policijos komisariato suderintą schemą; 
11.6. užtikrinti, kad prekiautojai galėtų vietas pagal mugės organizatoriaus parengtą schemą užsisakyti iš anksto ir registruotis elektroniniu būdu; 
11.7. viešai informuoti apie planuojamą mugę, reikalavimus prekiautojams ir prekių asortimentui, prekybos vietų skaičių, leidimų išdavimo laiką, vietą ir tvarką;
11.8. užtikrinti nuolatinį mugės teritorijos valymą ir priežiūrą, o pasibaigus mugės darbo laikui sutvarkyti mugės teritoriją ne vėliau kaip iki 6 val. ryto; 

11.9. mugei pasibaigus, sutvarkytą mugės teritoriją pagal aktą perduoti Savivaldybės administracijos Kėdainių miesto seniūnijai ir atlyginti padarytą žalą savivaldybei ar tretiesiems asmenims, jeigu ji būtų padaryta viešajai infrastruktūrai ar kitam turtui;
11.10. užtikrinti viešąją tvarką, sudaryti su saugos tarnyba sutartį dėl viešosios tvarkos palaikymo ir užtikrinimo, viešosios tvarkos palaikymo planą suderinti su Kauno apskrities vyriausiojo policijos komisariato Kėdainių rajono policijos komisariatu;
11.11. užtikrinti, kad iš mugės prekiautojų būtų imamas tokio dydžio mokestis už mugės organizatoriaus paslaugas, koks nustatytas Savivaldybės administracijos ir mugės organizatoriaus sudarytoje mugių organizavimo sutartyje;
11.12. suderinti įrenginių išdėstymo viešojoje vietoje schemą su Kėdainių rajono savivaldybės administracijos Architektūros ir urbanistikos skyriumi, kurioje būtų pažymėtos prekybos vietos, scenos (-ų), biotualetų, šiukšlių konteinerių ir kt. įrenginių vietos, nurodyti jų skaičių ir matmenis;
11.13. pasibaigus mugei, per 10 darbo dienų savivaldybės administracijai pateikti ataskaitą apie mugės prekybos organizavimą ir įsipareigojimų vykdymą, dalyvių skaičių, gautas pajamas ir kitą papildomą informaciją, jeigu jos reikalautų savivaldybės administracija;
11.14. organizuoti mugės kultūrinę programą, atitinkančią renginio koncepciją. Kultūrinė programa kiekvieną mugės dieną turi sudaryti ne mažiau 10 proc. mugės prekybos laiko.
IV SKYRIUS

KONKURSO PASKELBIMAS, DALYVIŲ PARAIŠKŲ IR KITŲ DOKUMENTŲ PATEIKIMAS

                   12. Informacija apie konkursą viešai skelbiama vietinėje spaudoje ir Savivaldybės interneto svetainėje www.kedainiai.lt.
                   13. Konkurso skelbime turi būti nurodyta:
13.1. trumpa informacija apie organizuojamą konkursą ir konkurso sąlygas;
11.1. mugių rengimo datos, vietų sąrašas;
11.2. būtinų pateikti dokumentų sąrašas;
11.3. paraiškų ir kitų būtinų dokumentų pateikimo būdai ir terminai;
11.4. paraiškų pateikimo vieta, jos adresas, atsakingo už konkurso organizacinius darbus asmens (komisijos sekretoriaus) kontaktiniai duomenys;
11.5. konkurso komisijos posėdžio vieta, data ir laikas;
11.6. konkurso laimėtojo paskelbimo data ir laikas;
11.7. kita informacija, kurią nusprendžia skelbti konkurso komisija.
12. Susipažinti su konkurso sąlygomis ir gauti paraiškos formą konkurso dalyviai gali Savivaldybės administracijos Bendrajame skyriuje (101 kab.) arba Savivaldybės interneto svetainėje www.kedainiai.lt. Asmenys, susipažinę su konkurso sąlygomis ir norintys dalyvauti konkurse, konkurso skelbime nurodyta tvarka ir terminais pateikia dokumentus Savivaldybės administracijai (101 kab.) užklijuotame ir užantspauduotame voke su užrašu „Mugių organizatoriaus parinkimo konkursui“.
13. Konkurso dalyvis užklijuotame ir užantspauduotame voke turi pateikti šiuos lietuvių kalba surašytus dokumentus:
                   15.1.  užpildytą nustatytos formos paraišką, patvirtintą konkurso dalyvio vadovo ar jo įgalioto asmens parašu ir antspaudu;
                   15.2. konkurso dalyvio įregistravimo Juridinių asmenų registre pažymėjimo ir įstatų ar juos atitinkančio dokumento tinkamai patvirtintas kopijas;
                   15.3 Valstybės įmonės Registrų centro, Valstybinės mokesčių inspekcijos ir  Valstybinio socialinio draudimo fondo valdybos išduotus dokumentus arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį, kad konkurso dalyvis atitinka aprašo 4 punkte nurodytus reikalavimus. Dokumentai turi būti išduoti ne vėliau kaip prieš mėnesį iki voko su paraiška dalyvauti konkurse registravimo dienos.
14. Savivaldybės administracijoje (101 kab.) registruojant pateiktą užklijuotą ir užantspauduotą voką su 15 punkte nurodytais dokumentais ant jo užrašomas registravimo numeris bei tikslus priėmimo laikas. Pažeisti vokai nepriimami.
15. Konkursui pateikti dokumentai dalyviui negrąžinami. Konkurso komisija privalo saugoti gautus dokumentus konkurso organizavimo laikotarpiu ir 5 metus konkursui pasibaigus.
16. Konkurso dalyvių pateikta informacija konkurso organizavimo laikotarpiu yra neskelbiama ir neteikiama tretiesiems asmenims, išskyrus įstatymų nustatytus atvejus.

V SKYRIUS

VOKŲ SU PARAIŠKOMIS ATPLĖŠIMAS, KONKURSO DALYVIŲ PARAIŠKŲ IR KITŲ DOKUMENTŲ TIKRINIMAS, VERTINIMAS IR KONKURSO LAIMĖTOJO PASKELBIMAS

17. Pasibaigus paraiškų dalyvauti konkurse ir kitų dokumentų pateikimo terminui, konkurso dalyvių pateikti ir užregistruoti vokai atplėšiami konkurso komisijos posėdyje, kurio data ir vieta nurodoma skelbime. Nustatytu laiku nepateikti vokai neatplėšti grąžinami konkurso dalyviui.

18. Konkurso komisija:
18.1. atplėšusi vokus, patikrina konkurso dalyvių pateiktus dokumentus ir surašo    protokolą, kuriame nurodo visų dokumentų pavadinimus ir lapų skaičių;
18.2. atmeta paraišką, jeigu yra pateikti ne visi 15 punkte nurodyti dokumentai ir komisijai paprašius jų nepatikslina per nurodytą terminą;
18.3. išnagrinėja konkurso dalyvių pateiktus dokumentus ir remdamasi 21 punkte nustatytu kriterijumi, nustato konkurso laimėtoją.
19. Konkurso komisija vertina kiekvieną konkurso dalyvio pasiūlymą organizuoti mugę, atsižvelgdama į šį kriterijų:
	Vertinimo kriterijus
	Mokesčio dydis, Eur 

	Mažiausias, mugės prekiautojo mokestis už 1 kv.m. mokamas mugės organizatoriui už teikiamas paslaugas, dydis
	


20. Konkurso laimėtoju gali tapti ir vienintelis konkurso dalyvis, jei jo paraiška ir pateikti dokumentai atitinka visus reikalavimus.
21. Konkurso rezultatai ir laimėtojas įrašomi konkurso komisijos posėdžio protokole. Protokole atskirai nurodomi tie konkurso dalyviai, kurių pateikti dokumentai neatitinka 15 punkte nustatytų reikalavimų. Konkurso komisijos posėdžio protokolą pasirašo visi posėdyje dalyvaujantys komisijos nariai. 
22. Apie nustatytą konkurso laimėtoją – mugės organizatorių – ne vėliau kaip sekančią darbo dieną konkurso komisija paskelbia Savivaldybės interneto puslapyje www.kedainiai.lt ir elektroniniu paštu informuoja visus konkurso dalyvius jų nurodytu el. pašto adresu.
23. Jeigu dalyvauti konkurse neužsiregistravo nė vienas dalyvis, konkursas laikomas neįvykusiu ir skelbiamas pakartotinai.
24. Savo nesutikimą su konkurso rezultatais konkurso dalyviai gali pareikšti savivaldybės administracijos direktoriui per 3 darbo dienas nuo paskelbimo apie konkurso rezultatus dienos, pateikdami pretenziją dėl konkurso rezultatų Kėdainių rajono savivaldybės administracijai (101 kab.) Savivaldybės administracijos darbo laiku arba el.p. administracija@kedainiai.lt
25. Pretenzija išnagrinėjama ir atsakymas pateikiamas raštu pareiškėjui ne vėliau kaip per 2 darbo dienas.
VI SKYRIUS

SUTARTIES SUDARYMAS

            28. Savivaldybės administracija su mugės organizatoriumi pasirašo 9 punkte nurodytą sutartį per 10 darbo dienų nuo konkurso komisijos rezultatų paskelbimo dienos, bet ne anksčiau kaip po 5 darbo dienų nuo konkurso komisijos rezultatų paskelbimo dienos. Jeigu konkurso laimėtojas arba jo įgaliotas atstovas laiku neatvyko pasirašyti sutarties, konkurso komisija turi teisę siūlyti kitam geriausiai įvertintam konkurso dalyviui sudaryti sutartį arba anuliuoti konkurso rezultatus ir skelbti naują konkursą. 

           29. Savivaldybės administracijos ir konkurso dalyvių ginčai nagrinėjami Lietuvos Respublikos įstatymų nustatyta tvarka.

